ເກົາຫຼີ​ເໜືອ ສະ​ເຫຼີມສະຫຼອງ ວັນຄົບຮອບ ວັນ​ເກີດ​ ມື້​ລາງ ຜູ້​ກໍ່ຕັ້ງປະ​ເທດ ທ່ານ Kim Il Sung
ທ່ານ Kim Jong Un ພ້ອມ​ດ້ວຍ ບັນດາ​ເຈົ້າໜ້າ​ທີ່​ອະ​ວຸ​ໂສຂອງທະຫານ​ ທີ່​​​ໄດ້​ໄປ​ຮ່ວມ ພາກັນ​​ເດີນທາງ​ໄປ​ຢ້ຽມຢາມອະນຸສາວະລີ ບັນຈຸ​ສົບ ພໍ່​ປູ່ຂອງທ່ານ Kim.
ເກົາຫຼີເໜືອ ພວມສະເຫຼີມສະຫຼອງ ວັນຄົບຮອບວັນເກີດຂອງ ມື້ລາງ ຜູ້ກໍ່ຕັ້ງປະເທດ ທ່ານ Kim Il Sung ໃນຂະນະທີ່ ບັນດາ ກຸ່ມປົກປ້ອງສິດທິມະນຸດຕ່າງໆ ຮຽກຮ້ອງໃຫ້ທ່ານ Kim Jong Un ຫລານຊາຍຂອງທ່ານ ຊຶ່ງເປັນຜູ້ນຳປະເທດໃນປັດຈຸບັນ ໃຫ້ໃຊ້ວາລະໂອກາດນີ້ ເພື່ອຢຸດຕິການລະເມີດຕ່າງໆ ທີ່ແຜ່ ລາມຢູ່ນັ້ນ ທ່ານ Kim Jong Un ພ້ອມດ້ວຍ ບັນດາເຈົ້າໜ້າທີ່ອະວຸໂສ ຂອງທະຫານ ທີ່ໄດ້ໄປຮ່ວມ ພາກັນເດີນທາງໄປຢ້ຽມຢາມ ອະນຸສາວະລີບັນຈຸສົບ ພໍ່ປູ່ຂອງທ່ານ Kim ທີ່ຈະມີອາຍຸຄົບ 103 ປີ ຖ້າຜູ້ກ່ຽວຍັງມີຊີວິດຢູ່ ໃນວັນພຸດມື້ນີ້ ທີ່ນະຄອນຫລວງພຽງຢາງ ອົງການຂ່າວສູນກາງຂອງທາງການເກົາຫຼີ ໄດ້ລາຍງານວ່າ  ນອກນັ້ນ ອົງການຂ່າວສູນກາງ ຍັງລາຍງານອີກວ່າ ທ່ານ Kim ຍັງໄດ້ໄປຢ້ຽມຢາມສົບ ທ່ານ Kim Jong Il ມື້ລາງບິດາຂອງທ່ານ ຊຶ່ງເປັນອະດີດ ຜູ້ນຳປະເທດເຊັ່ນກັນ ພວງດອກກ້ວຍໄມ້ເປັນກອງ ທີ່ເອີ້ນວ່າ Kimilsungia ຊຶ່ງເປັນພັນປະສົມສີມ່ວງ ທີ່ໄດ້ຖືກ ຕັ້ງໃຫ້ເປັນຊື່ ຂອງຜູ້ກໍ່ຕັ້ງປະເທດນັ້ນ ໄດ້ຖືກນຳໄປວາງສະແດງ ຢ່າງມະໂຫລານ ເພື່ອເປັນ ຄວາມຊົງຈຳ ຢູ່ສະຖານທີ່ ທີ່ສຳຄັນໆ ໃນທົ່ວພຽງຢາງ ວັນເກີດທ່ານ Kim Il Sung ທີ່ຮູ້ກັນໂດຍທົ່ວໄປ ຄື ວັນຂອງຕາເວັນ ແມ່ນວັນພັກທີ່ສຳຄັນ ໃນເກົາຫຼີເໜືອ ບ່ອນທີ່ລັດຖະບານ ໄດ້ພະຍາຍາມ ທີ່ຈະລັດທິບູຊາບຸກຄົນ ຫ້ອມລ້ອມ ສະກຸນ Kim ກຸ່ມປົກປ້ອງສິດທິມະນຸດ Human Rights Watch ແມ່ນນຳໃຊ້ວັນຄົບຮອບດັ່ງກ່າວ ເພື່ອ ຢ້ຳເຕືອນໂລກເຖິງ  ຂອງລັດຖະບານ ຜະເດັດການ ທີ່ສ້າງຕັ້ງຂຶ້ນໂດຍ Kim Il Sung